آوروپا بیرلیگی اوکراینایا قارشی غیری ثابتلیک سیاستی یوروتمه‌سی سببیندن روسیایا تطبیق ائتدیگی ایقتیصادی تحریم لرین مودتینی 6 آی دا اوزاتماق باره‌سینده قرار قبول ائتدی.
آوروپا شوراسی‌نین صدری دونالد توسک اؤتن گون آخشام بلژیک-ین پایتاختی بروکسل-ده کئچیریلن آوروپا بیرلیگی  لیدرلر توپلانتیسیند آوروپا بیرلیگی-نین روسیایا تطبیق ائتدیگی ایقتیصادی تحریم لرین 8-جی دفعه اوزادیلماسی باره‌ده قرار قبول اولوندوغونو آچیقلادی.
توسک تویتر واسطه‌سیله بؤلوشدوگو آچیقلامادا: " مینسک موقاویله‌سی‌نین حیاتا کئچیریلمه‌سینده هئچ بیر ایرلیلییش نوماییش ائتدیرمه‌ین روسیایا قارشی ایقتیصادی تحریم لرین اوزادیلماسی قراری یئکدیل‌لیکله قبول اولوندو" ایفاده‌سینی ایشلتدی.
خاطیرلاداق کی، روسیا 18 مارس 2014-جو ایلده قیریم موختار جمهوریتی و سیواستوپول شهرینی غیری-قانونی اولا‌راق ایلحاق ائدیب.
قریم-ین روسیا طرفیندن ایلحاق ائدیلمه‌سی و اوکراینانین دوغوسوندا چیخان حادثه‌لردن سونرا آوروپا بیرلیگی، امریکا و بعضی باشقا اؤلکه‌لر روسیایا ایقتیصادی تحریم لر تطبیق ائدیرلر.
آوروپا بیرلیگی روسیایا قارشی ایقتیصادی تحریم لر قرارینی ایلک دفعه 2014-جی ایلده قبول ائدیب.
اوزادیلان ایقتیصادی سانکسیا‌لارا اساساً، آوروپا بیرلیگی عضوو اولان 28 اؤلکه روسیایا سلاح ساتمیر، عینی زاماندا، روسیانین نفت و گاز سئکتورلاریندا ایستیفاده اولونان بعضی تکنولوژی لری آوروپا بیرلیگی اؤلکه‌لریندن آلماسی محدودلاشدیریلیر.
تحریم لر نتیجه‌سینده روسیانین دؤولت بانک‌لاری آوروپا مالیه سئکتورون‌دان دا اوزاقلاشدیریب.
خصوصیله، تیجارت و سرمایه‌لره قارشی محدودیت‌لری احاته ائدن تحریم لر هر 6 آیدا بیر اوزادیلیر. موجود تحریم لرین مودتی 31 ژانویه 2019-جو ایلده باشا چاتیردی.
بیر سیرا روسیا و قریم بولوجو رهبرلیگی‌نین یوکسک وظیفه‌لی شخص‌لرینه ده آوروپا بیرلیگی-نین املاکی دوندورما و سیاحت قاداغاسیندان عبارت علاوه تحریم لری تطبیق اولونور.
